title: A Bizottság 1373/2013/EU végrehajtási rendelete ( 2013. december 19. ) a kiviteli engedélyek rendszerének a sertéshúságazatban történő végrehajtása részletes szabályainak megállapításáról

text:
               20.12.2013

               HU

               Az Európai Unió Hivatalos Lapja

               L 346/29

         A BIZOTTSÁG 1373/2013/EU VÉGREHAJTÁSI RENDELETE
   (2013. december 19.)
   a kiviteli engedélyek rendszerének a sertéshúságazatban történő végrehajtása részletes szabályainak megállapításáról
   (kodifikált szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 161. cikke (3) bekezdésére, 170. cikke első bekezdésére és 192. cikkének (2) bekezdésére, a 4. cikkével összefüggésben,
   mivel:

               (1)

               A kiviteli engedélyek rendszerének a sertéshúságazatban történő végrehajtása részletes szabályainak megállapításáról szóló, 2003. augusztus 28-i 1518/2003/EK bizottsági rendeletet (2) több alkalommal jelentősen módosították (3). Az áttekinthetőség és érthetőség érdekében ezt a rendeletet kodifikálni kell.

               (2)

               Különös végrehajtási szabályokat kell megállapítani a kiviteli engedélyekre a sertéshúságazatra vonatkozóan, beleértve különösen a kérelmek benyújtására vonatkozó rendelkezéseket, valamint a kérelmekben és az engedélyekben a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2008. április 23-i 376/2008/EK bizottsági rendeletben (4) foglaltakon túlmenően feltüntetendő adatokat.

               (3)

               A kiviteli engedélyek rendszere megfelelő kezelésének biztosítása érdekében, meg kell határozni a rendszer alapján kibocsátott kiviteli engedélyekre vonatkozó biztosíték mértékét. A sertéshúságazatban a rendszerben rejlő spekulációs veszélyre tekintettel, meg kell tiltani a kiviteli engedélyek átruházását, és meg kell állapítani a gazdasági szereplőknek az említett rendszerhez való hozzáférését meghatározó pontos feltételeket.

               (4)

               Az 1234/2007/EK rendelet 169. cikkével összhangban a Szerződés 218. cikke alapján kötött megállapodásokból eredő, a kivitt mennyiségre vonatkozó kötelezettségek betartását a kiviteli engedélyek alapján kell biztosítani. Ezért részletes tervet kell megállapítani a kérelmek benyújtására és az engedélyek kibocsátására vonatkozóan.

               (5)

               Továbbá, a kiviteli engedély iránti kérelemre vonatkozó határozat közlésére csak egy megfontolási időszak elteltével kerülhet sor. Ezen időszak alatt a Bizottságnak lehetősége nyílik a kérelmezett mennyiségek és a megfelelő kiadások felmérésére, valamint arra, hogy adott esetben, különösen a folyamatban lévő kérelmek tekintetében különleges intézkedéseket hozzon. A gazdasági szereplők érdekét szolgálja annak lehetővé tétele, hogy az elfogadási együttható rögzítését követően az engedélykérelmet visszavonhassák.

               (6)

               Az engedélyezési rendszer megfelelő irányításához a Bizottságnak pontos információval szükséges rendelkeznie az engedélykérelmekről és a kibocsátott engedélyek felhasználásáról. A hatékony ügyvitel érdekében a tagállamoknak az információs rendszereket a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról szóló, 2009. augusztus 31-i 792/2009/EK bizottsági rendeletben (5) foglaltaknak megfelelően kell használniuk.

               (7)

               25 tonna vagy annál kevesebb mennyiségre vonatkozó kérelem esetén a kiviteli engedélyt a gazdasági szereplő kérésére azonnal ki kell bocsátani. Ilyen esetben az engedély nem tehető függővé a Bizottság által hozott különleges intézkedéstől.

               (8)

               A kivitt mennyiségek pontos nyomon követésének biztosítására a 376/2008/EK rendeletben meghatározott tűréshatárokra vonatkozó szabályoktól való eltérést kell megállapítani.

               (9)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A sertéshúságazatba tartozó valamennyi olyan termék kivitele, amelyre export-visszatérítést igényelnek, az export-visszatérítés mértékét előzetesen rögzítő kiviteli engedély bemutatásához kötött.
   2. cikk
   (1)   A kiviteli engedélyek a 376/2008/EK rendelet 22. cikkének (2) bekezdése értelmében kibocsátásuk tényleges napjától 90 napig érvényesek.
   (2)   Az engedélykérelmek és az engedélyek 15. rovatában fel kell tüntetni a termék leírását, a 16. rovatban pedig a mezőgazdasági termékek export-visszatérítési nómenklatúrája szerinti 12 számjegyű termékkódot.
   (3)   A 376/2008/EK rendelet 13. cikke (1) bekezdésének második albekezdésében említett termékkategóriák, valamint a kiviteli engedélyekhez előírt biztosíték mértéke e rendelet I. mellékletében található.
   (4)   Az engedélykérelmek és az engedélyek 20. rovatában fel kell tüntetni a II. mellékletben feltüntetett bejegyzések legalább egyikét.
   3. cikk
   (1)   A kiviteli engedély iránti kérelmek minden héten hétfőtől péntekig nyújthatók be az illetékes hatósághoz.
   (2)   Kiviteli engedélyt olyan természetes vagy jogi személyek kérelmezhetnek, akik a kérelem benyújtásának időpontjában az érintett tagállam illetékes hatósága számára kielégítő módon bizonyítani tudják, hogy legalább 12 hónapja folytatnak kereskedelmi tevékenységet a sertéshúságazatban. A termékeiket a végső fogyasztó részére értékesítő kiskereskedelmi egységek és vendéglátó-ipari létesítmények azonban nem nyújthatnak be kérelmet.
   (3)   A kiviteli engedély kibocsátására az (1) bekezdésben említett időszakot követő szerdán kerül sor, feltéve, hogy a Bizottság időközben nem folyamodott a (4) bekezdésben említett különleges intézkedések egyikéhez sem.
   (4)   Amennyiben kiviteli engedélyek kibocsátása a rendelkezésre álló költségvetési összegek túllépéséhez vagy a visszatérítéssel exportálható maximális mennyiségek kimerítéséhez vezet, illetve vezethet a tárgyidőszak folyamán, az 1234/2007/EK rendelet 169. cikkében említett korlátok figyelembevételével, vagy ha a kiviteli engedélyek kiállítása az export folytatásának beszüntetésével járna a szóban forgó időszak fennmaradó részében, a Bizottság:

               a)

               meghatározhat egy egységes elfogadási százalékarányt a kérelmezett mennyiségekre vonatkozóan;

               b)

               elutasíthatja azokat a kérelmeket, amelyek még nem kapták meg az engedélyt;

               c)

               legfeljebb öt munkanapos időtartamra felfüggesztheti a kiviteli engedély iránti kérelmek benyújtását, amely időtartam az 1234/2007/EK rendelet 195. cikkének (2) bekezdésében említett eljárással meghosszabbítható.

         Az első albekezdés c) pontjában említett esetben a felfüggesztés időtartama alatt benyújtott kiviteli engedély iránti kérelmek elfogadhatatlanok.
   Az első albekezdésben meghatározott intézkedések termékkategória és rendeltetési hely szerint hozhatók, illetve változtathatók meg.
   (5)   A (4) bekezdésben meghatározott intézkedéseket akkor is el lehet fogadni, ha a kiviteli engedély iránti kérelmek olyan mennyiségekre vonatkoznak, melyek túllépik, illetve túlléphetik egy adott rendeltetési hely rendelkezésére álló normál mennyiségeket, és ha a kért engedélyek kibocsátása spekulációs, a gazdasági szereplők közötti verseny torzításának, illetve az érintett áruforgalom vagy a belső piac zavarának kockázatát hordozza magában.
   (6)   Amennyiben a kérelmezett mennyiségeket elutasítják vagy csökkentik, a biztosítékot valamennyi olyan mennyiség tekintetében azonnal fel kell szabadítani, amelyre vonatkozóan a kiviteli kérelem nem teljesült.
   (7)   A (3) bekezdés ellenére, amennyiben 80 %-nál kisebb egységes elfogadási százalékarányt állapítottak meg, az engedély kibocsátására legkésőbb az említett százalékaránynak az Európai Unió Hivatalos Lapjában való közzétételét követő tizenegyedik munkanapon kerül sor. A közzétételt követő 10 munkanap során az érintett gazdasági szereplő:

               a)

               visszavonhatja kérelmét, amely esetben a biztosítékot azonnal fel kell szabadítani; vagy

               b)

               kérheti az engedély azonnali kibocsátását, amely esetben az illetékes hatóság haladéktalanul – de az engedélyek kibocsátásának az adott hétre előírt rendes időpontját nem megelőzően – kibocsátja az engedélyt.

         (8)   A (3) bekezdéstől eltérve, a Bizottság a kiviteli engedélyek kibocsátására szerdán kívüli napot is megjelölhet, amennyiben ezt a napot nem lehet betartani.
   4. cikk
   (1)   A gazdasági szereplő kérelmére a legfeljebb 25 tonna termékmennyiségre vonatkozó engedélykérelmek esetében a 3. cikk (4) bekezdésében említett különleges intézkedések nem alkalmazandók, és az engedélyeket haladéktalanul ki kell bocsátani.
   Ilyen esetben, a 2. cikk (1) bekezdése ellenére, az engedélyek érvényességi ideje a 376/2008/EK rendelet 22. cikkének (2) bekezdése kibocsátásuk tényleges napjától számított öt munkanapra korlátozódik, továbbá az engedélykérelmek és az engedélyek 20. rovatában fel kell tüntetni a III. mellékletben feltüntetett bejegyzések egyikét.
   (2)   A Bizottság szükség esetén felfüggesztheti e cikk alkalmazását.
   5. cikk
   A kiviteli engedélyek nem ruházhatók át.
   6. cikk
   (1)   A 376/2008/EK rendelet 7. cikkének (4) bekezdésében említett tűréshatáron belül exportált mennyiség nem jogosít export-visszatérítésre.
   (2)   Az engedély 22. rovatában a IV. mellékletben feltüntetett bejegyzések legalább egyikét fel kell tüntetni.
   7. cikk
   (1)   A tagállamok minden héten legkésőbb pénteken értesítik a Bizottságot a következő információkról:

               a)

               az adott héten hétfőtől péntekig benyújtott, az 1. cikkben említett kiviteli engedély iránti kérelmek, feltüntetve, hogy azok a 4. cikk hatálya alá tartoznak-e vagy sem;

               b)

               a 4. cikk alapján haladéktalanul kibocsátott engedélyek kivételével az előző szerdán kibocsátott kiviteli engedélyekben foglalt mennyiségek;

               c)

               az előző héten a 3. cikk (7) bekezdésének megfelelően visszavont kiviteli engedély iránti kérelmekben foglalt mennyiségek.

         (2)   Az (1) bekezdés a) pontjában említett kérelmekről szóló értesítésnek az alábbiakra kell kiterjednie:

               a)

               a 2. cikk (3) bekezdésében említett minden egyes kategória szerinti mennyiség, terméktömegben kifejezve;

               b)

               a mennyiség rendeltetési hely szerinti bontása minden kategória tekintetében, amennyiben a visszatérítési ráta rendeltetési hely szerint változik;

               c)

               az alkalmazandó visszatérítési ráta;

               d)

               az előzetesen rögzített visszatérítések teljes összege euróban, kategória szerint.

         (3)   A tagállamok a kiviteli engedélyek érvényességének lejártát követően havonta értesítik a Bizottságot a kiviteli engedélyekben foglalt fel nem használt mennyiségekről.
   (4)   Az e rendeletben említett értesítéseket, beleértve a „nemleges”, illetve „nullás” értesítéseket is, a 792/2009/EK rendeletnek megfelelően kell megküldeni.
   8. cikk
   Az 1518/2003/EK rendelet hatályát veszti.
   A hatályon kívül helyezett rendeletre történő hivatkozásokat ezen rendeletre való hivatkozásnak kell tekinteni és a IV. mellékletben szereplő megfelelési táblázattal összhangban kell értelmezni.
   9. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 19-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 217., 2003.8.29., 35. o.

      (3)  Lásd az V. mellékletet.

      (4)  HL L 114., 2008.4.26., 3. o.

      (5)  HL L 228., 2009.9.1., 3. o.

      I. MELLÉKLET

                  A mezőgazdasági termékek export-visszatérítési nómenklatúrája szerinti termékkódok (1)

                  Kategória

                  Biztosíték mértéke (EUR/100 kg) Nettó tömeg

                  0203 11 10 9000
                  0203 21 10 9000

                  1

                  10

                  0203 12 11 9100
                  0203 12 19 9100
                  0203 19 11 9100
                  0203 19 13 9100
                  0203 19 55 9110
                  0203 22 11 9100
                  0203 22 19 9100
                  0203 29 11 9100
                  0203 29 13 9100
                  0203 29 55 9110

                  2

                  10

                  0203 19 15 9100
                  0203 19 55 9310
                  0203 29 15 9100

                  3

                  6

                  0210 11 31 9110
                  0210 11 31 9910

                  4

                  14

                  0210 12 19 9100

                  5

                  0

                  0210 19 81 9100

                  6

                  14

                  0210 19 81 9300

                  7

                  14

                  1601 00 91 9120

                  8

                  5

                  1601 00 99 9110

                  9

                  4

                  1602 41 10 9110

                  10

                  8

                  1602 42 10 9110

                  11

                  6

                  1602 41 10 9130
                  1602 42 10 9130
                  1602 49 19 9130

                  12

                  5

         (1)  A Bizottság 3846/87/EGK rendelete, 6. szektor (HL L 366., 1987.12.24., 1. o.).

      II. MELLÉKLET

         A 2. cikk (4) bekezdésében említett bejegyzések

                  —

                  :

                  bolgárul

                  :

                  Регламент за изпълнение (ЕC) № […]

                  —

                  :

                  spanyolul

                  :

                  Reglamento de Ejecución (UE) no […]

                  —

                  :

                  csehül

                  :

                  Prováděcí nařízení (EU) č. […]

                  —

                  :

                  dánul

                  :

                  Gennemførelsesforordning (EU) nr. […]

                  —

                  :

                  németül

                  :

                  Durchführungsverordnung (EU) Nr. […]

                  —

                  :

                  észtül

                  :

                  Rakendusmäärus (EL) nr […]

                  —

                  :

                  görögül

                  :

                  Εκτελεστικός κανονισμός (ΕΕ) αριθ. […]

                  —

                  :

                  angolul

                  :

                  Implementing Regulation (EU) No […]

                  —

                  :

                  franciául

                  :

                  Règlement d’exécution (UE) no […]

                  —

                  :

                  horvátul

                  :

                  Provedbena uredba (EU) br. […]

                  —

                  :

                     olaszul

                  :

                  Regolamento di esecuzione (UE) n. […]

                  —

                  :

                  lettül

                  :

                  Īstenošanas regula (ES) Nr. […]

                  —

                  :

                  litvánul

                  :

                  Įgyvendinimo reglamentas (ES) Nr. […]

                  —

                  :

                  magyarul

                  :

                  …/…/EU végrehajtási rendelet

                  —

                  :

                  máltaiul

                  :

                  Regolament ta’ Implimentazzjoni (UE) Nru […]

                  —

                  :

                  hollandul

                  :

                  Uitvoeringsverordening (EU) nr. […]

                  —

                  :

                  lengyelül

                  :

                  Rozporządzenie wykonawcze (UE) nr […]

                  —

                  :

                  potugálul

                  :

                  Regulamento de Execução (UE) n.o […]

                  —

                  :

                  románul

                  :

                  Regulamentul de punere în aplicare (UE) nr. […]

                  —

                  :

                  szlovákul

                  :

                  Vykonávacie nariadenie (EÚ) č. […]

                  —

                  :

                  szlovénül

                  :

                  Izvedbena uredba (EU) št. […]

                  —

                  :

                  finnül

                  :

                  Täytäntöönpanoasetus (EU) N:o […]

                  —

                  :

                  svédül

                  :

                  Genomförandeförordning (EU) nr […]

      III. MELLÉKLET

         A 4. cikk (1) bekezdésének második albekezdésében említett bejegyzések

                  —

                  :

                  bolgárul

                  :

                  Лицензия, валидна пет работни дни

                  —

                  :

                  spanyolul

                  :

                  Certificado válido durante cinco días hábiles

                  —

                  :

                  csehül

                  :

                  Licence platná pět pracovních dní

                  —

                  :

                  dánul

                  :

                  Licens, der er gyldig i fem arbejdsdage

                  —

                  :

                  németül

                  :

                  Fünf Arbeitstage gültige Lizenz

                  —

                  :

                  észtül

                  :

                  Litsents kehtib viis tööpäeva

                  —

                  :

                  görögül

                  :

                  Πιστοποιητικό που ισχύει για πέντε εργάσιμες ημέρες

                  —

                  :

                  angolul

                  :

                  Licence valid for five working days

                  —

                  :

                  franciául

                  :

                  Certificat valable cinq jours ouvrables

                  —

                  :

                  horvátul

                  :

                  Dozvola vrijedi pet radnih dana

                  —

                  :

                  olaszul

                  :

                  Titolo valido cinque giorni lavorativi

                  —

                  :

                  lettül

                  :

                  Licences derīguma termiņš ir piecas darbdienas

                  —

                  :

                  litvánul

                  :

                  Licencijos galioja penkias darbo dienas

                  —

                  :

                  magyarul

                  :

                  Öt munkanapig érvényes tanúsítvány

                  —

                  :

                  máltaiul

                  :

                  Liċenza valida għal ħamest ijiem tax-xogħol

                  —

                  :

                  hollandul

                  :

                  Certificaat met een geldigheidsduur van vijf werkdagen

                  —

                  :

                  lengyelül

                  :

                  Pozwolenie ważne pięć dni roboczych

                  —

                  :

                  portugálul

                  :

                  Certificado de exportação válido durante cinco dias úteis

                  —

                  :

                  románul

                  :

                  Licență valabilă timp de cinci zile lucrătoare

                  —

                  :

                  szlovákul

                  :

                  Licencia platí päť pracovných dní

                  —

                  :

                  szlovénül

                  :

                  Dovoljenje velja 5 delovnih dni

                  —

                  :

                  finnül

                  :

                  Todistus on voimassa viisi työpäivää

                  —

                  :

                  svédül

                  :

                  Licensen är giltig fem arbetsdagar

      IV. MELLÉKLET

         A 6. cikk (2) bekezdésében említett bejegyzések

                  —

                  :

                  bolgárul

                  :

                  Възстановяване, валидно за […] тона (количество, за което е издадена лицензията).

                  —

                  :

                  spanyolul

                  :

                  Restitución válida por […] toneladas (cantidad por la que se expida el certificado).

                  —

                  :

                  csehül

                  :

                  Náhrada platná pro […] tun (množství, pro které je licence vydána).

                  —

                  :

                  dánul

                  :

                  Restitutionen omfatter […] t (den mængde, licensen vedrører).

                  —

                  :

                  németül

                  :

                  Erstattung gültig für […] Tonnen (Menge, für welche die Lizenz ausgestellt wurde).

                  —

                  :

                  észtül

                  :

                  Eksporditoetus kehtib […] tonni kohta (kogus, millele on antud ekspordilitsents).

                  —

                  :

                  görögül

                  :

                  Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό).

                  —

                  :

                  angolul

                  :

                  Refund valid for […] tonnes (quantity for which the licence is issued).

                  —

                  :

                  franciául

                  :

                  Restitution valable pour […] tonnes (quantité pour laquelle le certificat est délivré).

                  —

                  :

                  horvátul:

                  :

                  Subvencija vrijedi za […] tona (količina za koju je izdana dozvola).

                  —

                  :

                  olaszul

                  :

                  Restituzione valida per […] t (quantitativo per il quale il titolo è rilasciato).

                  —

                  :

                  lettül

                  :

                  Kompensācija ir spēkā attiecībā uz […] tonnām (daudzums par kuru ir izsniegta licence).

                  —

                  :

                  litvánul

                  :

                  Grąžinamoji išmoka galioja […] tonoms (kiekis, kuriam išduota licencija).

                  —

                  :

                  magyarul

                  :

                  A visszatérítés […] tonnára érvényes (azt a mennyiséget kell feltüntetni, amelyre az engedélyt kiadták).

                  —

                  :

                  máltaiul

                  :

                  Rifużjoni valida għal […] tunnellati (kwantità li għaliha tinħareġ il-liċenza).

                  —

                  :

                  hollandul

                  :

                  Restitutie geldig voor […] ton (hoeveelheid waarvoor het certificaat wordt afgegeven).

                  —

                  :

                  lengyelül

                  :

                  Refundacja ważna dla […] ton (ilość, dla której zostało wydane pozwolenie).

                  —

                  :

                  portugálul

                  :

                  Restituição válida para […] toneladas (quantidade relativamente à qual é emitido o certificado).

                  —

                  :

                  románul

                  :

                  Restituire valabilă pentru […] tone (cantitatea pentru care a fost eliberată licența).

                  —

                  :

                  szlovákul

                  :

                  Náhrada je platná pre […] ton (množstvo, pre ktoré bola vydané licencia).

                  —

                  :

                  szlovénül

                  :

                  Nadomestilo velja za […] ton (količina, za katero je bilo dovoljenje izdano).

                  —

                  :

                  finnül

                  :

                  Tuki on voimassa […] tonnille (määrä, jolle todistus on myönnetty).

                  —

                  :

                  svédül

                  :

                  Ger rätt till exportbidrag för […] ton (den kvantitet för vilken licensen utfärdats).

      V. MELLÉKLET

         A hatályon kívül helyezett rendelet és egymást követő módosításainak jegyzéke

                  A Bizottság 1518/2003/EK rendelete
                  (HL L 217., 2003.8.29., 35. o.)

                  A Bizottság 130/2004/EK rendelete
                  (HL L 19., 2004.1.27., 14. o.)

                  A Bizottság 1361/2004/EK rendelete
                  (HL L 253., 2004.7.29., 9. o.)

                  A Bizottság 1713/2006/EK rendelete
                  (HL L 321., 2006.11.21., 11. o.)

                  Csak a 12. cikk

                  A Bizottság 557/2010/EU rendelete
                  (HL L 159., 2010.6.25., 13. o.)

                  Csak az 1. cikk

                  A Bizottság 519/2013/EU rendelete
                  (HL L 158., 2013.6.10., 74. o.)

                  Kizárólag a melléklet 6.G.2. pontja

      VI. MELLÉKLET

         Megfelelési táblázat

                  1518/2003/EK rendelet

                  Ez a rendelet

                     1. cikk

                     1. cikk

                  2. cikk, (1) bekezdés, első albekezdés

                  2. cikk, (1) bekezdés

                  2. cikk, (1) bekezdés, második albekezdés

                  —

                  2. cikk, (2) és (3) bekezdés

                  2. cikk, (2) és (3) bekezdés

                  2. cikk, (4) bekezdés, bevezető rész

                  2. cikk, (4) bekezdés

                  2. cikk, (4) bekezdés, az elsőtől a tizenegyedik francia bekezdésig

                     II. melléklet

                  3. cikk, (1) bekezdéstől a (4) bekezdésig

                  3. cikk, (1) bekezdésétől a (4) bekezdéséig

                  3. cikk, (4a) bekezdés

                  3. cikk, (5) bekezdés

                  3. cikk, (5) bekezdés

                  3. cikk, (6) bekezdés

                  3. cikk, (6) bekezdés

                  3. cikk (7) bekezdés

                  3. cikk (7) bekezdés

                  3. cikk (8) bekezdés

                  4. és 5. cikk

                  4. és 5. cikk

                  6. cikk, (1) bekezdés

                  6. cikk, (1) bekezdés

                  6. cikk, (2) bekezdés, bevezető rész

                  6. cikk, (2) bekezdés

                  6. cikk, (2) bekezdés, az elsőtől a tizenegyedik francia bekezdésig

                     IV. melléklet

                     7. cikk

                     7. cikk

                     8. cikk

                  —

                  —

                     8. cikk

                     9. cikk

                     9. cikk

                     I. melléklet

                     I. melléklet

                  Ia. melléklet

                     III. melléklet

                     III. melléklet

                  —

                     IV. melléklet

                  —

                  —

                     V. melléklet

                  —

                     VI. melléklet


title: A Bizottság 739/2011/EU végrehajtási rendelete ( 2011. július 27. ) az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló 854/2004/EK európai parlamenti és tanácsi rendelet I. mellékletének módosításáról  EGT-vonatkozású szöveg

text:
               28.7.2011

               HU

               Az Európai Unió Hivatalos Lapja

               L 196/3

         A BIZOTTSÁG 739/2011/EU VÉGREHAJTÁSI RENDELETE
   (2011. július 27.)
   az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló 854/2004/EK európai parlamenti és tanácsi rendelet I. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (1) és különösen annak 17. cikke (1) bekezdésére,
   mivel:

               (1)

               A 854/2004/EK rendelet különös szabályokat állapít meg az emberi fogyasztásra szánt állati eredetű termékek hatósági ellenőrzésének megszervezésére vonatkozóan. Az említett rendelet I. melléklete I. szakasza II. fejezetének B., D. és F. részében, II. szakaszának I. és V. fejezetében, valamint III. szakaszának II. fejezetében szereplő, a húsvizsgálatra vonatkozó számos rendelkezés az Állat-egészségügyi Világszervezet (OIE) A. vagy B. listáján szereplő betegségekre hivatkozik.

               (2)

               Az OIE rendszere szerinti kategorizálás és jegyzékbe sorolás megváltozott. Az A. és B. listát egyetlen OIE-lista váltja fel. Továbbá az uniós jogi szabályozás immár megfelel az OIE ajánlásainak. Ennek következtében az említett listákra való legtöbb hivatkozás felesleges. Helyénvaló ezért az említett rendelet I. mellékletének I., II. és III. szakaszában szereplő érintett rendelkezések módosítása annak érdekében, hogy a levágást megelőző és levágást követő vagy bármely más vizsgálat elvégzése kapcsán az uniós jogszabályok hatálya alá tartozó állatbetegségekre történjen hivatkozás, kivéve, ha harmadik országokból eredő, jelenleg ismeretlen betegségekre történik hivatkozás.

               (3)

               Az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelv (2) előírja, hogy az állati eredetű termékeket olyan állatokból kell nyerni, amelyek nem olyan mezőgazdasági üzemből, létesítményről, területről vagy területrészről érkeznek, amelyekre állat-egészségügyi korlátozások vonatkoznak. Az említett irányelv I. melléklete felsorolja azokat az uniós jogszabályokat, amelyek az állati eredetű termékek kereskedelme szempontjából releváns egyes állatbetegségek vonatkozásában a betegségek visszaszorítását célzó intézkedéseket tartalmaznak. Az egységesség érdekében az állati eredetű termékek kereskedelme kizárólag az I. mellékletben felsorolt uniós jogszabályokon alapuló állat-egészségügyi okok miatt korlátozható.

               (4)

               A szalmonella és egyéb meghatározott, élelmiszerből származó zoonózis-kórokozók ellenőrzéséről szóló, 2003. november 17-i 2160/2003/EK európai parlamenti és tanácsi rendelet (3) II. melléklete E. része szerint szalmonella nem fordulhat elő az emberi fogyasztás céljából forgalomba hozatalra szánt friss baromfihús 25 grammjában. Az említett rész szerint ugyanakkor ez a kritérium nem alkalmazható az ipari hőkezelésre vagy egyéb, a szalmonella ártalmatlanítására irányuló kezelésre szánt friss baromfihúsra. A 854/2004/EK rendelet I. melléklete II. szakasza V. fejezetének 2. pontja előírja, hogy a hatósági állatorvos követelményeket írhat elő bizonyos húsok felhasználására vonatkozóan. Annak lehetővé tétele érdekében, hogy a hatósági állatorvos a szalmonella ártalmatlanítására ipari hőkezelést vagy más kezelést írhasson elő, a II. szakasz V. fejezetének 2. pontját módosítani kell.

               (5)

               A 854/2004/EK rendelet I. mellékletét ennek megfelelően módosítani kell.

               (6)

               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 854/2004/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 27-én.

            a Bizottság részéről

            az elnök

         José Manuel BARROSO

      (1)  HL L 139., 2004.4.30., 206. o.

      (2)  HL L 18., 2003.1.23., 11. o.

      (3)  HL L 325., 2003.12.12., 1. o.

      MELLÉKLET
      A 854/2004/EK rendelet I. melléklete a következőképpen módosul:

                  1.

                  Az I. szakasz II. fejezete a következőképpen módosul:

                              a)

                              A B. rész 2. pontjának b) alpontja helyébe a következő szöveg lép:

                                          „b)

                                          bármely olyan állapot, amely káros hatással lehet az emberi vagy állati egészségre, különös figyelmet fordítva azon zoonózisok és állatbetegségek észlelésére, amelyek vonatkozásában az uniós jogszabályok állat-egészségügyi szabályokat tartalmaznak.”

                              b)

                              A D. rész 1. pontja helyébe a következő szöveg lép:

                                          „1.

                                          Az állati testeken és a hozzájuk tartozó belső szerveken a levágást követően haladéktalanul húsvizsgálatot kell végezni. Minden külső felületet meg kell szemlélni. E célból szükség lehet az állati testek, valamint a belső szervek minimális kezelésére vagy speciális műszaki felszerelésre. Különös figyelmet kell fordítani azon zoonózisok és állatbetegségek észlelésére, amelyek vonatkozásában az uniós jogszabályok állat-egészségügyi szabályokat tartalmaznak. A vágóvonal sebességének és a jelen lévő ellenőrző személyzet számának lehetővé kell tennie a megfelelő vizsgálatot.”

                              c)

                              Az F. rész 1. pontjának d) alpontja helyébe a következő szöveg lép:

                                          „d)

                                          azon állatbetegségek észlelése, amelyek vonatkozásában az uniós jogszabályok állat-egészségügyi szabályokat tartalmaznak.”

                  2.

                  A II. szakasz a következőképpen módosul:

                              a)

                              Az I. fejezet 4. pontja helyébe a következő szöveg lép:

                                          „4.

                                          Ha a hatósági állatorvos a levágás előtti élőállat-vizsgálat, a levágást követő húsvizsgálat vagy bármely más vizsgálati tevékenység végzése során olyan állatbetegség fertőző kórokozójának jelenlétét gyanítja, amelyre vonatkozóan az uniós jogszabályok állat-egészségügyi szabályokat tartalmaznak, a hatósági állatorvosnak megfelelő módon értesítenie kell az illetékes hatóságot, és a vonatkozó uniós jogszabályoknak megfelelően mindkettőjüknek meg kell tenniük minden szükséges intézkedést és óvintézkedést a fertőző kórokozó esetleges elterjedésének megelőzése érdekében.”

                              b)

                              Az V. fejezet az alábbiak szerint módosul:

                                          i.

                                          az 1. pont e) alpontja helyébe a következő szöveg lép:

                                                      „e)

                                                      olyan betegségekkel érintett állatokból származik, amelyek vonatkozásában a 2002/99/EK tanácsi irányelv (1) I. mellékletében felsorolt uniós jogszabályok állat-egészségügyi szabályokat tartalmaznak – kivéve, ha azt a vonatkozó jogszabályokban előírt egyedi követelményeknek megfelelően nyerik –, amennyiben a IV. szakasz másképpen nem rendelkezik;

                                          ii.

                                          a 2. pont helyébe a következő szöveg lép:

                                                      „2.

                                                      A hatósági állatorvos követelményeket írhat elő a következő állatokból származó hús felhasználására vonatkozóan:

                                                                  a)

                                                                  amelyeket a vágóhídon kívül kényszervágással leöltek, vagy

                                                                  b)

                                                                  amelyek olyan állományból származnak, ahol a húst forgalomba hozatal előtt a 2160/2003/EK rendelet II. melléklete E. részének megfelelően kezelésnek vetik alá.”

                  3.

                  A III. szakasz II. fejezete 3. pontjának e) és f) alpontja helyébe a következő szöveg lép:

                              „e)

                              azon állatbetegségek kitörése esetén, amelyek vonatkozásában az uniós jogszabályok állat-egészségügyi szabályokat tartalmaznak. Ez azokat a szóban forgó meghatározott betegségre fogékony állatokat érinti, amelyek a 64/432/EGK tanácsi irányelv (2) 2. cikkében meghatározott régiókból származnak;

                              f)

                              ha szigorúbb ellenőrzések szükségesek az új vagy az OIE listáján szereplő meghatározott betegségek figyelembevétele érdekében.

         (1)  HL L 18., 2003.1.23., 11. o.”

         (2)  HL 121., 1964.7.29., 1977. o.”


title: A Bizottság 234/2011/EU rendelete ( 2011. március 10. ) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló 1331/2008/EK európai parlamenti és tanácsi rendelet végrehajtásáról  EGT-vonatkozású szöveg

text:
               11.3.2011

               HU

               Az Európai Unió Hivatalos Lapja

               L 64/15

         A BIZOTTSÁG 234/2011/EU RENDELETE
   (2011. március 10.)
   az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló 1331/2008/EK európai parlamenti és tanácsi rendelet végrehajtásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (1) és különösen annak 9. cikke (1) bekezdésére,
   az Európai Élelmiszerbiztonsági Hatósággal az 1331/2008/EK rendelet 9. cikkének (2) bekezdése szerint folytatott konzultációt követően,
   mivel:

               (1)

               Az 1331/2008/EK rendelet meghatározza azon anyagok listája naprakésszé tételének eljárási szabályait, amelyek Unión belüli forgalomba hozatala az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendelet (2), az élelmiszerenzimekről szóló, 2008. december 16-i 1332/2008/EK európai parlamenti és tanácsi rendelet (3) és az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről szóló, 2008. december 16-i 1334/2008/EK európai parlamenti és tanácsi rendelet (4) (a továbbiakban: ágazati élelmiszer-jogszabályok) szerint engedélyezett.

               (2)

               Az 1331/2008/EK rendelet 9. cikke szerint a Bizottság végrehajtási szabályokat fogad el az uniós listáknak az egyes ágazati élelmiszer-jogszabályok szerint történő naprakésszé tételére irányuló kérelmek tartalma, elkészítése és bemutatása, a kérelem érvényessége ellenőrzésének szabályai és az Európai Élelmiszerbiztonsági Hatóság (a továbbiakban: Hatóság) véleményében feltüntetendő információk típusa vonatkozásában.

               (3)

               A listák naprakésszé tétele céljából ellenőrizni kell, hogy az anyag felhasználása a vonatkozó ágazati élelmiszer-jogszabályokban meghatározott általános és speciális alkalmazási feltételeknek megfelelően történik-e.

               (4)

               A Hatóság 2009. július 9-én tudományos szakvéleményt (5) fogadott el az élelmiszer-adalékanyagokra vonatkozó kérelmek értékeléséhez szükséges adatokat szabályozó követelményekről. Ezen adatok szolgáltatására egy új élelmiszer-adalékanyag felhasználására vonatkozó kérelem benyújtásakor van szükség. Azon kérelmek esetében, amelyek egy engedélyezett élelmiszer-adalékanyag felhasználását szabályozó feltételek módosítására vagy egy engedélyezett élelmiszer-adalékanyag specifikációinak módosítására irányulnak, el lehet tekinteni a kockázatértékeléshez szükséges adatok szolgáltatásától, amennyiben ezt a kérelmező megindokolja.

               (5)

               A Hatóság 2009. július 23-án tudományos szakvéleményt (6) fogadott el az élelmiszerenzimekre vonatkozó kérelmek értékeléséhez szükséges adatokat szabályozó követelményekről. Ezen adatok szolgáltatására egy új élelmiszerenzim felhasználására vonatkozó kérelem benyújtásakor van szükség. Azon kérelmek esetében, amelyek egy engedélyezett élelmiszerenzim felhasználását szabályozó feltételek módosítására vagy egy engedélyezett élelmiszerenzim specifikációinak módosítására irányulnak, el lehet tekinteni a kockázatértékeléshez szükséges adatok szolgáltatásától, amennyiben ezt a kérelmező megindokolja.

               (6)

               A Hatóság 2010. május 19-én tudományos szakvéleményt (7) fogadott el az élelmiszerekben és azok felületén használható aromákra vonatkozó kérelmek értékeléséhez szükséges adatokat szabályozó követelményekről. Ezen adatok szolgáltatására egy új aroma felhasználására vonatkozó kérelem benyújtásakor van szükség. Azon kérelmek esetében, amelyek egy engedélyezett aroma felhasználását szabályozó feltételek módosítására vagy egy engedélyezett aroma specifikációinak módosítására irányulnak, el lehet tekinteni a kockázatértékeléshez szükséges adatok szolgáltatásától, amennyiben ezt a kérelmező megindokolja.

               (7)

               Fontos, hogy a toxikológiai vizsgálatokat bizonyos szabványoknak megfelelően végezzék el. Ezért be kell tartani a helyes laboratóriumi gyakorlat alapelveinek alkalmazására és annak a vegyi anyagokkal végzett kísérleteknél történő alkalmazásának ellenőrzésére vonatkozó törvényi, rendeleti és közigazgatási rendelkezések közelítéséről szóló, 2004. február 11-i 2004/10/EK európai parlamenti és tanácsi irányelv (8) rendelkezéseit. Amennyiben ilyen vizsgálatokra az Unió területén kívül kerül sor, azoknak meg kell felelniük az OECD helyes laboratóriumi gyakorlatra (GLP) vonatkozó alapelveinek (OECD, 1998) (9).

               (8)

               Az élelmiszer-adalékanyagok és az élelmiszerenzimek felhasználásának mindig technológiailag indokoltnak kell lennie. Emellett a kérelmezőnek az élelmiszer-adalékanyagok esetében meg kell indokolnia, hogy az adott technológiai hatás miért nem valósítható meg semmilyen más gazdaságilag és technológiailag kivitelezhető eszközzel.

               (9)

               Egy anyag felhasználása csak akkor engedélyezhető, ha nem vezeti félre a fogyasztót. A kérelmezőnek meg kell indokolnia, hogy a kérelmezett felhasználások nem vezetik félre a fogyasztót. Meg kell indokolni továbbá az élelmiszer-adalékanyagok esetében, hogy azok milyen előnyökkel járnak a fogyasztóra nézve.

               (10)

               Az 1332/2008/EK rendelet 9. cikkének, az 1333/2008 EK rendelet 19. cikkének és az 1334/2008 EK rendelet 13. cikkének sérelme nélkül a Bizottság elbírálja a kérelem érvényességét, és megvizsgálja, hogy az a vonatkozó ágazati élelmiszer-jogszabályok hatálya alá tartozik-e. A kockázatértékeléshez szolgáltatott adatok megfelelőségével kapcsolatban adott esetben a Hatóság véleményét is figyelembe kell venni. Az ilyen jellegű ellenőrzés nem hátráltathatják a kérelmek elbírálását.

               (11)

               A Hatóság véleményében foglalt információnak elegendőnek kell lennie annak megállapításához, hogy az adott anyag javasolt felhasználásának engedélyezése biztonságos-e a fogyasztókra nézve. Az információ többek között az anyag toxicitására vonatkozó következtetéseket, valamint – adott esetben és lehetőség szerint – a számszerűleg megállapított megengedhető napi bevitelt foglalja magában, kiterjedve az étrendi expozíció értékelésével kapcsolatos részletekre is valamennyi élelmiszer-kategória esetében, beleértve az érzékeny fogyasztói csoportok expozícióját is.

               (12)

               A kérelmezőnek figyelembe kell vennie a Hatóság által meghatározott, a kockázatértékeléshez szükséges adatok szolgáltatásáról szóló részletes útmutatást is (The EFSA Journal
                   (10)).

               (13)

               Ez a rendelet tekintettel van a tudományos és technikai ismeretek jelenlegi állására. A Bizottság az ezen a területen tapasztalt bármilyen fejleménynek, valamint a Hatóság bármilyen átdolgozott vagy új tudományos útmutatójának ismeretében felülvizsgálhatja ezt a rendeletet.

               (14)

               Az élelmiszer-adalékanyagok, az élelmiszerenzimek és az élelmiszer-aromák engedélyezésére irányuló kérelmekkel kapcsolatos gyakorlati szabályokat – címek, kapcsolattartó személyek, dokumentumok továbbítása stb. – egy külön bizottsági és/vagy hatósági közleményben kell közzétenni.

               (15)

               A kérelmezők számára megfelelő időt kell biztosítani arra, hogy eleget tegyenek az ezen rendeletben foglalt rendelkezéseknek.

               (16)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   I.   FEJEZET

      ÁLTALÁNOS RENDELKEZÉSEK

   1. cikk
   Alkalmazási kör
   Ez a rendelet az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló 1331/2008/EK rendelet 3. cikkének (1) bekezdésében említett kérelmekre alkalmazandó.
   II.   FEJEZET

      A KÉRELEM TARTALMA, ELKÉSZÍTÉSE ÉS BEMUTATÁSA

   2. cikk
   A kérelem tartalma
   (1)   Az 1. cikkben említett kérelem részei a következők:

               a)

               levél;

               b)

               technikai dosszié;

               c)

               a dosszié összefoglalója.

         (2)   Az (1) bekezdés a) pontjában említett levelet a mellékletben bemutatott mintának megfelelően kell megfogalmazni.
   (3)   Az (1) bekezdés b) pontjában említett technikai dossziénak az alábbiakat kell tartalmaznia:

               a)

               a 4. cikkben előírt adminisztratív adatok;

               b)

               az 5., 6., 8. és 10. cikkben előírt, a kockázatértékelésre vonatkozóan előírt adatok; valamint

               c)

               a 7., 9. és 11. cikkben előírt, a kockázatértékelésre vonatkozóan előírt adatok.

         (4)   Azon kérelmek esetében, amelyek egy engedélyezett élelmiszer-adalékanyag, élelmiszerenzim vagy aroma felhasználását szabályozó feltételek módosítására irányulnak, el lehet tekinteni az 5–11. cikkben említett adatok szolgáltatásától. A kérelmezőnek ellenőrizhetően meg kell indokolnia, hogy a javasolt módosítások miért nem érintik a meglévő kockázatértékelés eredményeit.
   (5)   Az engedélyezett élelmiszer-adalékanyagok, élelmiszerenzimek vagy aromák specifikációinak módosítására irányuló kérelmek esetében

               a)

               az adatok a kérelem indoklására és a specifikáció módosítására korlátozódhatnak;

               b)

               a kérelmezőnek ellenőrizhetően meg kell indokolnia, hogy a javasolt módosítások miért nem érintik a meglévő kockázatértékelés eredményeit.

         (6)   A dossziénak az (1) bekezdés c) pontjában említett összefoglalója egy indokolással ellátott nyilatkozatot is magában foglal arra vonatkozóan, hogy a termék felhasználása megfelel az alábbi cikkekben meghatározott feltételeknek:

               a)

               az 1332/2008/EK rendelet 6. cikke; vagy

               b)

               az 1333/2008/EK rendelet 6., 7. és 8. cikke; vagy

               c)

               az 1334/2008/EK rendelet 4. cikke.

         3. cikk
   A kérelem elkészítése és bemutatása
   (1)   A kérelmet a Bizottságnak kell megküldeni. A kérelmezőnek figyelembe kell vennie a Bizottságnak a kérelmek benyújtására vonatkozó gyakorlati útmutatását (lásd az Egészség- és Fogyasztóügyi Főigazgatóság (11) weboldalát).
   (2)   Az élelmiszerenzimek uniós listájának az 1332/2008/EK rendelet 17. cikkében említett felállításával kapcsolatos kérelmeket az ezen rendeletben meghatározott végrehajtási intézkedések alkalmazásának napját követő 24 hónapon belül kell benyújtani.
   4. cikk
   Adminisztratív adatok
   A 2. cikk (3) bekezdésének a) pontjában említett adminisztratív adatok a következőkre terjednek ki:

               a)

               a kérelmező neve (vállalat, szervezet stb.), címe és elérhetősége;

               b)

               az anyag gyártójának/gyártóinak neve, címe és elérhetősége (amennyiben nem azonos/azonosak a kérelmezővel);

               c)

               a dossziéért felelős személy neve, címe és elérhetősége;

               d)

               a dosszié benyújtásának időpontja;

               e)

               a kérelem típusa attól függően, hogy élelmiszer-adalékanyagra, élelmiszerenzimre vagy aromára vonatkozik;

               f)

               adott esetben az IUPAC-nómenklatúra szerinti kémiai név;

               g)

               adott esetben az élelmiszer-adalékanyag E-száma az élelmiszer-adalékanyagokról szóló uniós jogszabályoknak megfelelően;

               h)

               adott esetben hasonló, engedélyezett élelmiszerenzimekre való utalás;

               i)

               adott esetben az aromaanyag FL-száma az aromákról szóló uniós jogszabályoknak megfelelően;

               j)

               adott esetben a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendelet (12) hatálya alá tartozó engedélyekkel kapcsolatos információk;

               k)

               a dosszié tartalomjegyzéke;

               l)

               a dokumentumok és más adatok listája; a kérelmezőnek számozással és címmel kell ellátnia a kérelem alátámasztására benyújtott dokumentáció köteteit; a kötetek és oldalszámok részletes mutatóját is csatolnia kell;

               m)

               a dosszié bizalmas kezelést igénylő részeinek listája; a kérelmezőnek meg kell jelölnie, hogy mely információkat illetően kér bizalmas kezelést, és ezt az 1331/2008/EK rendelet 12. cikkének megfelelően ellenőrizhetően meg kell indokolnia.

         5. cikk
   Általános rendelkezések a kockázatértékeléshez szükséges adatokra vonatkozóan
   (1)   Az anyag biztonságossági értékelésére irányuló kérelmet alátámasztó dossziénak lehetővé kell tennie az anyag átfogó kockázatértékelését és annak ellenőrzését, hogy az érintett anyag az 1332/2008/EK rendelet 6. cikkének a) pontja, az 1333/2008/EK rendelet 6. cikke (1) bekezdésének a) pontja és az 1334/2008/EK rendelet 4. cikkének a) pontja értelmében nem jelent veszélyt a fogyasztókra nézve.
   (2)   A kérelmet kísérő dossziénak tartalmaznia kell minden rendelkezésre álló, a kockázatértékelés szempontjából releváns adatot (az idézett közzétett hivatkozások teljes anyaga, a nem közzétett eredeti vizsgálatok teljes terjedelmükben stb.).
   (3)   A kérelmezőnek figyelembe kell vennie a kérelem benyújtása idején rendelkezésre álló, a Hatóság által elfogadott vagy megerősített aktuális útmutatókat (The EFSA Journal).

   (4)   Rendelkezésre kell bocsátani az adatgyűjtési eljárásra vonatkozó dokumentációt, beleértve a szakirodalmi kutatás módszereit (hipotézisek, alkalmazott kulcsszavak, felhasznált adatbázisok, vizsgált időszak, korlátozó tényezők stb.), valamint annak átfogó eredményeit is.
   (5)   A biztonságossági értékelés és az ahhoz kapcsolódó vizsgálat stratégiáját le kell írni és meg kell indokolni, beleértve a konkrét vizsgálatok és/vagy információk felhasználását, illetve kizárását is.
   (6)   A Hatóság kérésére rendelkezésre kell bocsátani a nem közzétett vizsgálatok és – lehetőség szerint – a közzétett vizsgálatok alapját képező nyers adatokat, valamint a vizsgálatok konkrét eredményeit.
   (7)   Minden biológiai és toxikológiai vizsgálat esetében meg kell vizsgálni, hogy a vizsgálati anyag megfelel-e a javasolt vagy meglévő specifikációnak. Amennyiben a vizsgálati anyag eltér a specifikációtól, a kérelmezőnek a vizsgált anyag tekintetében igazolnia kell ezeknek az adatoknak a helyénvalóságát.
   A toxikológiai vizsgálatokat olyan létesítményekben kell elvégezni, amelyek megfelelnek a 2004/10/EK irányelvben meghatározott követelményeknek; amennyiben a vizsgálatokra az Unió területén kívül kerül sor, azoknak meg kell felelniük az OECD helyes laboratóriumi gyakorlatra (GLP) vonatkozó alapelveinek. A kérelmező igazolja az ezeknek a követelményeknek való megfelelést. A nem szabványeljárás szerint folytatandó vizsgálatok esetében be kell nyújtani az adatok értelmezését, valamint annak igazolását, hogy azok a kockázatértékelés szempontjából megfelelőek.
   (8)   A kérelmező általános következtetést fogalmaz meg az anyag javasolt felhasználásának biztonságosságával kapcsolatban. Az emberi egészségre jelentett potenciális veszély általános értékelését az ismert vagy lehetséges emberi expozícióval összefüggésben kell elvégezni.
   6. cikk
   Az élelmiszer-adalékanyagok kockázatértékeléséhez szükséges konkrét adatok
   (1)   Az 5. cikkben előírt adatokon kívül a következő információkat kell benyújtani:

               a)

               az élelmiszer-adalékanyag azonosító adatai és jellemzői, beleértve a javasolt specifikációkat és az analitikai adatokat;

               b)

               adott esetben szemcseméret, szemcseméret-eloszlás és más fizikai-kémiai tulajdonságok;

               c)

               gyártási eljárás;

               d)

               szennyeződés megléte;

               e)

               az adalékanyag stabilitása, reakciója és sorsa azokban az élelmiszerekben, amelyekhez az adott adalékanyagot hozzáadják;

               f)

               adott esetben a meglévő engedélyek és kockázatértékelések;

               g)

               javasolt rendes és maximális felhasználási szint az uniós listán szereplő élelmiszer-kategóriák vagy egy újonnan javasolt élelmiszer-kategória, illetve az ezen kategóriák egyikébe tartozó konkrét élelmiszerek tekintetében;

               h)

               az étrendi expozíció értékelése;

               i)

               biológiai és toxikológiai adatok.

         (2)   Az (1) bekezdés i) pontjában említett biológiai és toxikológiai adatoknak az alábbi kulcsterületeket kell lefedniük:

               a)

               toxikokinetika;

               b)

               szubkrónikus toxicitás;

               c)

               genotoxicitás;

               d)

               krónikus toxicitás/karcinogenicitás;

               e)

               reprodukciós és fejlődési toxicitás.

         7. cikk
   Az élelmiszer-adalékanyagok kockázatkezeléséhez szükséges adatok
   (1)   A kérelmet alátámasztó dossziénak tartalmaznia kell azokat az információkat, amelyek alapján megvizsgálható, hogy az 1333/2008/EK rendelet 6. cikke (1) bekezdésének b) és c) pontjának megfelelően van-e az adalékanyagra ésszerű technológiai igény, amely más gazdasági és technológiai eszközzel nem teljesíthető, és hogy a javasolt felhasználás nem vezeti-e félre a fogyasztót.
   (2)   Az (1) bekezdésben említett vizsgálat biztosítására megfelelő és elégséges információt kell szolgáltatni a következőkkel kapcsolatban:

               a)

               az élelmiszer-adalékanyag azonosító adatai, utalva a meglévő specifikációkra is;

               b)

               a javasolt szint funkciója és technológiai szükségessége valamennyi olyan élelmiszer-kategória vagy termék tekintetében, amelyre vonatkozóan engedélyezési kérelmet nyújtottak be, valamint annak megindokolása, hogy ez miért nem valósítható meg ésszerűen más gazdasági és technológiai eszközökkel;

               c)

               az élelmiszer-adalékanyag hatékonyságának vizsgálata a kívánt hatás javasolt felhasználási szinten történő elérése tekintetében;

               d)

               a fogyasztó számára jelentett előnyök. A kérelmezőnek figyelembe kell vennie az 1333/2008/EK rendelet 6. cikkének (2) bekezdésében előírt követelményeket;

               e)

               annak megindokolása, hogy az adott anyag felhasználása miért nem vezeti félre a fogyasztót;

               f)

               javasolt rendes és maximális felhasználási szint az uniós listán szereplő élelmiszer-kategóriák vagy egy újonnan javasolt élelmiszer-kategória, illetve az ezen kategóriák egyikébe tartozó konkrét élelmiszerek tekintetében;

               g)

               a rendes és maximális felhasználási szinten alapuló expozíciós értékelés valamennyi érintett kategória vagy termék tekintetében;

               h)

               a fogyasztóhoz kerülő élelmiszer-ipari végtermékben előforduló élelmiszer-adalékanyag mennyisége;

               i)

               az élelmiszerben előforduló élelmiszer-adalékanyagnak vagy annak maradványainak azonosítását és mennyiségi meghatározását lehetővé tevő analitikai módszerek;

               j)

               adott esetben az 1333/2008/EK rendelet 7. és 8. cikkében meghatározott, édesítőszerekre és színezékekre vonatkozó speciális feltételek teljesülése.

         8. cikk
   Az élelmiszerenzimek kockázatértékeléséhez szükséges konkrét adatok
   (1)   Az 5. cikkben előírt adatokon kívül a következő információkat kell benyújtani:

               a)

               elnevezés(ek), szinonimák, rövidítések és osztályozás(ok);

               b)

               EC-szám (Enzyme Commission Number);

               c)

               javasolt specifikációk, beleértve az enzim eredetét is;

               d)

               tulajdonságok;

               e)

               hasonló élelmiszerenzimekre való utalás;

               f)

               alapanyag;

               g)

               gyártási eljárás;

               h)

               az enzim stabilitása, reakciója és sorsa azokban az élelmiszerekben, amelyekben az adott élelmiszerenzimet felhasználják;

               i)

               adott esetben a meglévő engedélyek és értékelések;

               j)

               az élelmiszerekben javasolt felhasználások, és adott esetben a javasolt rendes és maximális felhasználási szint;

               k)

               az étrendi expozíció értékelése;

               l)

               biológiai és toxikológiai adatok.

         (2)   Az (1) bekezdés l) pontjában említett biológiai és toxikológiai adatoknak az alábbi kulcsterületeket kell lefedniük:

               a)

               szubkrónikus toxicitás;

               b)

               genotoxicitás.

         9. cikk
   Az élelmiszerenzimek kockázatkezeléséhez szükséges adatok
   (1)   A kérelmet alátámasztó dossziénak tartalmaznia kell azokat az információkat, amelyek alapján megvizsgálható, hogy az 1332/2008/EK rendelet 6. cikkének b) és c) pontja értelmében az enzim technológiai szempontból szükséges és indokolt, és hogy a javasolt felhasználás nem vezeti-e félre a fogyasztót.
   (2)   Az (1) bekezdésben említett vizsgálathoz megfelelő és elégséges információt kell szolgáltatni a következőkkel kapcsolatban:

               a)

               az élelmiszerenzim azonosító adatai, utalva a specifikációkra is;

               b)

               funkció és technológiai igény, beleértve azoknak a jellemző folyamatoknak a leírását, amelyekben az élelmiszerenzim felhasználható;

               c)

               az élelmiszerenzim hatása az élelmiszer-ipari végtermékre;

               d)

               annak megindokolása, hogy az adott anyag felhasználása miért nem vezeti félre a fogyasztót;

               e)

               adott esetben a javasolt rendes és maximális felhasználási szint;

               f)

               az étrendi expozíció értékelése a Hatóság élelmiszerenzimekről szóló útmutatójában (13) leírtak szerint.

         10. cikk
   Az aromák kockázatértékeléséhez szükséges konkrét adatok
   (1)   Az 5. cikkben előírt adatokon kívül a következő információkat kell benyújtani:

               a)

               gyártási eljárás;

               b)

               specifikációk;

               c)

               adott esetben a szemcseméretre, a szemcseméret-eloszlásra és más fizikai-kémiai tulajdonságokra vonatkozó információk;

               d)

               adott esetben a meglévő engedélyek és értékelések;

               e)

               az élelmiszerekben javasolt felhasználások, valamint a javasolt rendes és maximális felhasználási szintek az uniós listán szereplő kategóriák vagy az ezen kategóriák egyikébe tartozó konkrét terméktípus tekintetében;

               f)

               az étrendi forrásokra vonatkozó adatok;

               g)

               az étrendi expozíció értékelése;

               h)

               biológiai és toxikológiai adatok.

         (2)   Az (1) bekezdés h) pontjában említett biológiai és toxikológiai adatoknak az alábbi kulcsterületeket kell lefedniük:

               a)

               aromaanyagokkal fennálló szerkezeti/metabolikus hasonlóság vizsgálata egy aromaanyagokkal foglalkozó munkacsoport meglévő értékelése keretében;

               b)

               genotoxicitás;

               c)

               adott esetben szubkrónikus toxicitás;

               d)

               adott esetben fejlődési toxicitás;

               e)

               adott esetben krónikus toxicitás és karcinogenicitással kapcsolatos adatok.

         11. cikk
   Az aromák kockázatkezeléséhez szükséges adatok
   A kérelmet alátámasztó dossziénak a következő információkat kell tartalmaznia:

               a)

               az aroma azonosító adatai, utalva a meglévő specifikációkra is;

               b)

               az anyag érzékszervi tulajdonságai;

               c)

               a javasolt rendes és maximális felhasználási szint az egyes élelmiszer-kategóriák vagy az ezen kategóriák egyikébe tartozó konkrét élelmiszerek tekintetében;

               d)

               a rendes és maximális felhasználási szinten alapuló expozíciós értékelés valamennyi érintett kategória vagy termék tekintetében.

         III.   FEJEZET

      A KÉRELEM ÉRVÉNYESSÉGÉNEK ELLENŐRZÉSÉRE VONATKOZÓ SZABÁLYOK

   12. cikk
   Eljárások
   (1)   A kérelem beérkezésekor a Bizottság késedelem nélkül megvizsgálja, hogy az adott élelmiszer-adalékanyag, élelmiszerenzim vagy aroma a vonatkozó ágazati élelmiszer-jogszabályok hatálya alá tartozik-e, és hogy a kérelem tartalmazza-e a II. fejezetben előírt valamennyi elemet.
   (2)   Amennyiben a kérelem a II. fejezetben előírt valamennyi elemet tartalmazza, a Bizottság szükség esetén felkéri a Hatóságot, hogy – az egyes anyagokra vonatkozó kérelmek értékeléséhez szükséges adatokat szabályozó követelményekről szóló tudományos szakvéleményekkel összhangban – vizsgálja meg a kockázatértékeléshez szolgáltatott adatok megfelelőségét, és adott esetben készítsen véleményt.
   (3)   A Bizottság felkérésének beérkezését követő harminc munkanapon belül a Hatóság levélben tájékoztatja a Hatóságot a kockázatértékeléshez szolgáltatott adatok megfelelőségéről. Amennyiben a Hatóság megfelelőnek találja a kockázatértékeléshez szükséges adatokat, az 1331/2008/EK rendelet 5. cikkének (1) bekezdésében említett értékelési időszak a Hatóság levele Bizottság általi kézhezvételének napján kezdődik.
   Az 1332/2008/EK rendelet 17. cikke (4) bekezdése második albekezdése a) pontjának megfelelően azonban az 1331/2008/EK rendelet 5. cikkének (1) bekezdése nem alkalmazandó az élelmiszerenzimek uniós listájának felállítása esetében.
   (4)   Az élelmiszer-adalékanyagok, élelmiszerenzimek vagy aromák uniós listájának naprakésszé tételére irányuló kérelmek esetében a Bizottság a kérelem érvényességével kapcsolatban kiegészítő információkat kérhet a kérelmezőtől; a Bizottság tájékoztatja a kérelmezőt arról, hogy az mennyi időn belül nyújtsa be az adott információt. Az 1332/2008/EK rendelet 17. cikke (2) bekezdésének megfelelően benyújtott kérelmek esetében a Bizottság a kérelmezővel egyeztetve állapítja meg ezt az időszakot.
   (5)   Amennyiben a kérelem nem tartozik a vonatkozó ágazati élelmiszer-jogszabályok hatálya alá, vagy ha nem tartalmazza a II. fejezetben előírt valamennyi elemet, illetve ha az adatokat a Hatóság nem találja megfelelőnek a kockázatértékeléshez, a kérelem érvénytelennek minősül. Ebben az esetben a Bizottság tájékoztatja a kérelmezőt, a tagállamokat és a Hatóságot, és megindokolja, hogy a kérelem miért minősül érvénytelennek.
   (6)   Az 5. cikktől eltérően egy kérelem annak ellenére érvényesnek tekinthető, hogy nem tartalmazza a II. fejezetben előírt valamennyi elemet, amennyiben a kérelmező minden egyes rész hiányát ellenőrizhetően megindokolta.
   IV.   FEJEZET

      A HATÓSÁG VÉLEMÉNYE

   13. cikk
   A Hatóság véleményébe belefoglalandó információk
   (1)   A Hatóság véleményének tartalmaznia kell a következő információkat:

               a)

               az élelmiszer-adalékanyag, élelmiszerenzim vagy aroma azonosító adatai és jellemzése;

               b)

               a biológiai és toxikológiai adatok értékelése;

               c)

               az európai lakosság étrendi expozíciójának értékelése, figyelembe véve az étrendi expozíció más lehetséges forrásait is;

               d)

               átfogó kockázatértékelés, amely – amennyiben ez lehetséges és releváns – egészségszempontú útmutató értéket is meghatároz, és adott esetben felhívja a figyelmet a bizonytalanságokra és a korlátozó tényezőkre;

               e)

               amennyiben az étrendi expozíció meghaladja az átfogó kockázatértékelésben meghatározott egészségszempontú útmutató értéket, az adott anyag étrendi expozíciós értékelésének részletesnek kell lennie, és lehetőség szerint meg kell adnia az adott anyag valamennyi olyan élelmiszer-kategória vagy élelmiszer expozíciós összértékén belüli hányadát, amelynek tekintetében felhasználását engedélyezték vagy kérelmezték;

               f)

               következtetések.

         (2)   A Bizottság a Hatóság véleményére irányuló kérelmében részletesebb kiegészítő információkat is kérhet.
   V.   FEJEZET

      ZÁRÓ RENDELKEZÉSEK

   14. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2011. szeptember 11-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 10-én.

            a Bizottság részéről

            az elnök

         José Manuel BARROSO

      (1)  HL L 354., 2008.12.31., 1. o.

      (2)  HL L 354., 2008.12.31., 16. o.

      (3)  HL L 354., 2008.12.31., 7. o.

      (4)  HL L 354., 2008.12.31., 34. o.

      (5)  http://www.efsa.europa.eu/en/scdocs/doc/1188.pdf

      (6)  http://www.efsa.europa.eu/en/scdocs/doc/1305.pdf

      (7)  http://www.efsa.europa.eu/en/scdocs/doc/1623.pdf

      (8)  HL L 50., 2004.2.20., 44. o.

      (9)  OECD Series on Principles of Good Laboratory Practice and Compliance Monitoring. 1. szám. OECD Principles on Good Laboratory Practice (1997-ben átdolgozott változat). ENV/MC/CHEM(98)17.

      (10)  http://www.efsa.europa.eu/en/efsajournal.htm

      (11)  http://ec.europa.eu/dgs/health_consumer/index_en.htm

      (12)  HL L 268., 2003.10.18., 1. o.

      (13)  Guidance of EFSA prepared by the Scientific Panel of Food Contact Material, Enzymes, Flavourings and Processing Aids on the Submission of a Dossier on Food Enzymes (az élelmiszerekkel érintkező anyagokkal, enzimekkel, aromákkal és technológiai segédanyagokkal foglalkozó tudományos testület által készített EFSA-útmutató az élelmiszerenzimekkel kapcsolatos dokumentáció benyújtásához). The EFSA Journal (2009) 1305,1. o.

      MELLÉKLET

         ÉLELMISZER-ADALÉKANYAGRA VONATKOZÓ KÉRELMET KÍSÉRŐ LEVÉL (MINTA)

      EURÓPAI BIZOTTSÁG
      Főigazgatóság
      Igazgatóság
      Csoport
      Dátum: …
      Tárgy: Élelmiszer-adalékanyag engedélyezése iránti kérelem az 1331/2008/EK rendeletnek megfelelően.

                  

                  Új élelmiszer-adalékanyag engedélyezése iránti kérelem

                  

                  Engedélyezett élelmiszer-adalékanyag felhasználását szabályozó feltételek módosítása iránti kérelem

                  

                  Engedélyezett élelmiszer-adalékanyag specifikációinak módosítása iránti kérelem

            (Jelölje egyértelműen valamely kockába elhelyezett x-szel).
      A kérelmező(k) és/vagy az Európai Unión belüli képviselője (képviselői)
      (név, cím, …)
      …
      …
      …
      benyújtja/benyújtják ezt a kérelmet az élelmiszer-adalékanyagok uniós listájának naprakésszé tétele céljából.
      Az élelmiszer-adalékanyag neve:
      …
      ELINCS- vagy EINECS-szám (amennyiben van)
      CAS-szám (adott esetben)
      Az élelmiszer-adalékanyagok funkcionális osztálya(i) (1)

      (jegyzék)
      …
      Élelmiszer-kategóriák és előírt szintek:

                  Élelmiszer-kategória

                  Rendes felhasználási szint

                  Javasolt maximális felhasználási szint

            Tisztelettel:
      Aláírás: …
      Mellékletek:

                  

                  Teljes dosszié

                  

                  A dosszié nyilvános összefoglalója

                  

                  A dosszié részletes összefoglalója

                  

                  A dosszié bizalmas kezelést igénylő részeinek listája

                  

                  A kérelmező(k) adminisztratív adatainak másolata

         ÉLELMISZERENZIMRE VONATKOZÓ KÉRELMET KÍSÉRŐ LEVÉL (MINTA)

      EURÓPAI BIZOTTSÁG
      Főigazgatóság
      Igazgatóság
      Csoport
      Dátum: …
      Tárgy: Élelmiszer-enzim engedélyezése iránti kérelem az 1331/2008/EK rendeletnek megfelelően.

                  

                  Új élelmiszerenzim engedélyezése iránti kérelem

                  

                  Engedélyezett élelmiszerenzim felhasználását szabályozó feltételek módosítása iránti kérelem

                  

                  Engedélyezett élelmiszerenzim specifikációinak módosítása iránti kérelem

            (Jelölje egyértelműen valamely kockába elhelyezett x-szel)
      A kérelmező(k) és/vagy az Európai Unión belüli képviselője (képviselői)
      (név, cím, …)
      …
      …
      benyújtja/benyújtják ezt a kérelmet az élelmiszerenzimek uniós listájának naprakésszé tétele céljából.
      Az élelmiszerenzim neve:
      …
      A Nemzetközi Biokémiai és Molekuláris Biológiai Szövetség (IUBMB) enzimológiai bizottsága által meghatározott osztályozási szám (EC-szám)
      Alapanyag
      …
      …

                  Név

                  Specifikációk

                  Élelmiszerek

                  Felhasználást szabályozó feltételek

                  Az élelmiszerenzim végső fogyasztók részére történő értékesítését érintő korlátozások

                  Az élelmiszer címkézésére vonatkozó különleges követelmények

            Tisztelettel:
      Aláírás: …
      Mellékletek:

                  

                  Teljes dosszié

                  

                  A dosszié nyilvános összefoglalója

                  

                  A dosszié részletes összefoglalója

                  

                  A dosszié bizalmas kezelést igénylő részeinek listája

                  

                  A kérelmező(k) adminisztratív adatainak másolata

         AROMÁKRA VONATKOZÓ KÉRELMET KÍSÉRŐ LEVÉL (MINTA)

      EURÓPAI BIZOTTSÁG
      Főigazgatóság
      Igazgatóság
      Csoport
      Dátum: …
      Tárgy: Élelmiszer-aroma engedélyezése iránti kérelem az 1331/2008/EK rendeletnek megfelelően.

                  

                  Új aromaanyag engedélyezése iránti kérelem

                  

                  Új aromakészítmény engedélyezése iránti kérelem

                  

                  Új aromaprekurzor engedélyezése iránti kérelem

                  

                  Új, hőkezeléssel előállított aroma engedélyezése iránti kérelem

                  

                  Új egyéb aroma engedélyezése iránti kérelem

                  

                  Új alapanyag engedélyezése iránti kérelem

                  

                  Engedélyezett élelmiszer-aroma felhasználását szabályozó feltételek módosítása iránti kérelem

                  

                  Engedélyezett élelmiszer-aroma specifikációinak módosítása iránti kérelem

            (Jelölje egyértelműen valamely kockába elhelyezett x-szel)
      A kérelmező(k) és/vagy az Európai Unión belüli képviselője (képviselői)
      (név, cím, …)
      …
      …
      benyújtja/benyújtják ezt a kérelmet az élelmiszer-aromák uniós listájának naprakésszé tétele céljából.
      Az aroma vagy alapanyag neve:
      …
      FL-, CAS-, JECFA-, CoE-szám (amennyiben van)
      Az aroma érzékszervi tulajdonságai
      …
      Élelmiszer-kategóriák és előírt szintek:

                  Élelmiszer-kategória

                  Rendes felhasználási szint

                  Javasolt maximális felhasználási szint

            Tisztelettel:
      Aláírás: …
      Mellékletek:

                  

                  Teljes dosszié

                  

                  A dosszié nyilvános összefoglalója

                  

                  A dosszié részletes összefoglalója

                  

                  A dosszié bizalmas kezelést igénylő részeinek listája

                  

                  A kérelmező(k) adminisztratív adatainak másolata

         (1)  Az élelmiszerekben, valamint az élelmiszer-adalékanyagokban és élelmiszerenzimekben található élelmiszer-adalékanyagok funkcionális csoportjait az 1333/2008/EK rendelet I. melléklete tünteti fel. Amennyiben egy adott adalékanyag egyik itt említett csoportba sem tartozik, új funkcionális csoport és fogalommeghatározás javasolható.


title: A Bizottság 726/2014/EU végrehajtási rendelete ( 2014. június 30. ) a 992/95/EK tanácsi rendeletnek a Norvégiából származó elkészített hering új uniós vámkontingensei tekintetében történő módosításáról

text:
               1.7.2014

               HU

               Az Európai Unió Hivatalos Lapja

               L 192/41

         A BIZOTTSÁG 726/2014/EU VÉGREHAJTÁSI RENDELETE
   (2014. június 30.)
   a 992/95/EK tanácsi rendeletnek a Norvégiából származó elkészített hering új uniós vámkontingensei tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Norvégiából (1) származó egyes mezőgazdasági és halászati termékek közösségi vámkontingenseinek megnyitásáról és kezeléséről szóló, 1995. április 10-i 992/95/EK tanácsi rendeletre és különösen annak 5. cikke (1) bekezdésének b) pontjára,
   mivel:

               (1)

               A 2014/343/EU tanácsi határozat (2) jóváhagyta az Európai Gazdasági Közösség és a Norvég Királyság közötti megállapodáshoz a Horvát Köztársaságnak az Európai Unióhoz történő csatlakozására tekintettel csatolt kiegészítő jegyzőkönyv aláírását és átmeneti alkalmazását.

               (2)

               A kiegészítő jegyzőkönyv előír egy új vámkontingenst a Norvégiából származó bizonyos elkészített hering Európai Unióban való szabad forgalomba bocsátásáról.

               (3)

               Az új vámkontingens végrehajtásának érdekében a 992/95/EK rendeletet módosítani kell.

               (4)

               Az új vámkontingens 12 hónapos időszakra vonatkozik. A 2014/343/EU határozattal összhangban a kiegészítő jegyzőkönyv ideiglenes alkalmazásának napjától kell alkalmazni. Ezért ezt a rendeletet ugyanezen a naptól kezdődően kell alkalmazni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   Az 992/95/EK rendelet melléklete a következő sorral egészül ki:

                  „09.0859

                  ex 1604 12 91
                  ex 1604 12 99

                  10
                  11
                  19

                  Hering, fűszerezve és/vagy ecetben pácolva, sós lében tartósítva

                  2014. augusztus 1-jétől 2015. július 31-ig

                  1 400 tonna nettó száraz tömegben

                  0”

   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2014. augusztus 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 30-án.

            a Bizottság részéről

            az elnök

         José Manuel BARROSO

      (1)  HL L 101., 1995.5.4., 1. o.

      (2)  HL L 170., 2014.6.11., 3. o.


title: A Bizottság 1222/2013/EU végrehajtási rendelete ( 2013. november 29. ) a propionsav, nátrium-propionát és ammónium-propionát kérődzők, sertések és baromfik takarmány-adalékanyagaként történő engedélyezéséről  EGT-vonatkozású szöveg

text:
               30.11.2013

               HU

               Az Európai Unió Hivatalos Lapja

               L 320/16

         A BIZOTTSÁG 1222/2013/EU VÉGREHAJTÁSI RENDELETE
   (2013. november 29.)
   a propionsav, nátrium-propionát és ammónium-propionát kérődzők, sertések és baromfik takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.

               (2)

               Az 1831/2003/EK rendelet 7. cikkének megfelelően kérelmet nyújtottak be a propionsav, a nátrium-propionát és az ammónium-propionát engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A kérelem a „technológiai adalékanyagok” adalékanyag-kategóriába és a „szilázs-adalékanyagok” funkcionális csoportba sorolandó propionsav, nátrium-propionát és ammónium-propionát valamennyi állatfaj takarmányának adalékanyagaként történő engedélyezésére vonatkozik. A kérelem kiterjed ugyanezen anyagok más felhasználásaira is, amelyekre vonatkozóan még nem került sor határozat meghozatalára.

               (4)

               Az Európai Élelmiszerbiztonsági Hatóság (a továbbiakban: a Hatóság) 2011. november 16-i véleményében (2) megállapította, hogy a propionsav, a nátrium-propionát és az ammónium-propionát a javasolt felhasználási feltételek mellett nincs káros hatással sem az állatok és emberek egészségére, sem a környezetre. Megállapítást nyert az is, hogy az anyagok javítják a könnyen silózható alapanyagok aerob stabilitását. A Hatóság szerint nem szükséges a forgalomba hozatalt követő nyomon követésre vonatkozó különleges követelményeket elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban lévő takarmány-adalékanyagok vizsgálatára alkalmazott analitikai módszerekről szóló jelentést.

               (5)

               Az érintett anyagok értékelése azt mutatja, hogy teljesülnek az 1831/2003/EK rendelet 5. cikkében előírt engedélyezési feltételek. Ennek megfelelően a szóban forgó anyagok használatát az e rendelet mellékletében meghatározottak szerint engedélyezni kell.

               (6)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A mellékletben meghatározott, a „technológiai adalékanyagok” adalékanyag-kategóriába és a „szilázs-adalékanyagok” funkcionális csoportba tartozó anyagok takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 29-én.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  EFSA Journal 2011; 9(12):2446.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Felső korhatár

                  Minimális tartalom

                  Maximális tartalom

                  További rendelkezések

                  Az engedély lejárta

                  mg/kg 12 %-os nedvességtartalmú teljes értékű takarmányban

                     Kategória: technológiai adalékanyagok. Funkcionális csoport: szilázs-adalékanyagok

                  1k280

                  —

                  Propionsav

                                 Az adalékanyag összetétele

                              Propionsav ≥ 99,5 %

                                 A hatóanyag jellemzése

                                          Propionsav ≥ 99,5 %

                                          C3H6O2 CAS-szám: 79-09-4

                                          Nem illékony maradék ≤ 0,01 %, 140 °C-on, tömegállandóságig szárítva

                                          Aldehidek ≤ 0,1 % formaldehidben kifejezve

                                          Előállítás kémiai szintézissel

                                 Analitikai módszer
                                  (1)

                              A propionsav mennyiségének meghatározása a takarmány-adalékanyagban, előkeverékekben és takarmányokban (összes propionsavként): ionexklúziós nagy teljesítményű folyadék-kromatográfia törésmutatóval (HPLC-RI).

                  Kérődzők

                  —

                  —

                  —

                              1.

                              A maximálisan megengedett szintű használat mellett egyéb szerves savak használata ellenjavallt.

                              2.

                              Az adalékanyagot könnyen silózható anyagban (2) kell felhasználni.

                              3.

                              A más forrásokból származó hatóanyaggal történő egyidejű felhasználás esetén a megengedett maximális tartalom nem léphető túl.

                              4.

                              Biztonsági előírás: használatkor védőmaszk, védőszemüveg, védőkesztyű és védőruha viselése kötelező.

                  2023. december 20.

                  Sertés

                  —

                  30 000

                  Baromfi

                  —

                  10 000

                  1k281

                  —

                  Nátrium-propionát

                                 Az adalékanyag összetétele

                              Nátrium-propionát ≤ 98,5 %

                                 A hatóanyag jellemzése

                                          Nátrium-propionát ≤ 98,5 %

                                          C3H5O2Na

                                          CAS-szám: 137-40-6

                                          Szárítási veszteség ≤ 4 %, 105 °C-on két órán át végzett szárítással meghatározva

                                          Vízben nem oldódó anyag ≤ 0,1 %

                                          Előállítás kémiai szintézissel

                                 Analitikai módszer
                                  (1)

                              A nátrium-propionát mennyiségének meghatározása a takarmány-adalékanyagban:

                                          1.

                                          ionexklúziós nagy teljesítményű folyadék-kromatográfia törésmutatóval (HPLC-RI) – az összes propionát meghatározására; és

                                          2.

                                          atomabszorpciós spektrometria, AAS (EN ISO 6869) – az összes nátrium meghatározására.

                                    A nátrium-propionát mennyiségének meghatározása az előkeverékekben és takarmányokban (összes propionsavként): ionexklúziós nagy teljesítményű folyadék-kromatográfia törésmutatóval (HPLC-RI).

                  Kérődzők

                  —

                  —

                  —

                              1.

                              A maximálisan megengedett szintű használat mellett egyéb szerves savak használata ellenjavallt.

                              2.

                              Az adalékanyagot könnyen silózható anyagokban (2) kell felhasználni.

                              3.

                              A más forrásokból származó hatóanyaggal történő egyidejű felhasználás esetén a megengedett maximális tartalom nem léphető túl.

                              4.

                              Biztonsági előírás: használatkor védőmaszk, védőszemüveg, védőkesztyű és védőruha viselése kötelező.

                  2023. december 20.

                  Sertés

                  —

                  30 000 (3)

                  Baromfi

                  —

                  10 000 (3)

                  1k284

                  —

                  Ammónium-propionát

                                 Az adalékanyag összetétele

                              Ammónium-propionátot (≥ 19,0 %), propionsavat (≤ 80,0 %) és vizet (≤ 30 %) tartalmazó készítmény.

                                 A hatóanyag jellemzése

                                          Ammónium-propionát: C3H9O2N

                                          CAS-szám: 17496-08-1

                                          Előállítás kémiai szintézissel

                                 Analitikai módszer
                                  (1)

                              Az ammónium-propionát mennyiségének meghatározása a takarmány-adalékanyagban:

                                          1.

                                          ionexklúziós nagy teljesítményű folyadék-kromatográfia törésmutatóval (HPLC-RI) – az összes propionát meghatározására; és

                                          2.

                                          titrálás kénsavval és nátrium-hidroxiddal az ammónia meghatározására.

                                    Az ammónium-propionát mennyiségének meghatározása az előkeverékekben és takarmányokban (összes propionsavként):
                              ionexklúziós nagy teljesítményű folyadék-kromatográfia törésmutatóval (HPLC-RI).

                  Kérődzők

                  —

                  —

                  —

                              1.

                              A maximálisan megengedett szintű használat mellett egyéb szerves savak használata ellenjavallt.

                              2.

                              Az adalékanyagot könnyen silózható anyagokban (2) kell felhasználni.

                              3.

                              A más forrásokból származó hatóanyaggal történő egyidejű felhasználás esetén a megengedett maximális tartalom nem léphető túl.

                              4.

                              Biztonsági előírás: használatkor védőmaszk, védőszemüveg, védőkesztyű és védőruha viselése kötelező.

                  2023. december 20.

                  Sertés

                  —

                  30 000 (3)

                  Baromfi

                  —

                  10 000 (3)

         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Könnyen silózható takarmány: > 3 % oldható szénhidrát a friss alapanyagban (pl. teljes őrlésű kukorica, perje, rozsnok vagy cukorrépapép). 429/2008/EK bizottsági rendelet (HL L 133., 2008.5.22., 1. o.).

         (3)  Propionsavként.


title: A Bizottság (EU) 2015/1921 végrehajtási rendelete (2015. október 26.) az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról

text:
               27.10.2015

               HU

               Az Európai Unió Hivatalos Lapja

               L 281/5

         A BIZOTTSÁG (EU) 2015/1921 VÉGREHAJTÁSI RENDELETE
   (2015. október 26.)
   az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes, Zimbabwéval szembeni korlátozó intézkedésekről szóló, 2004. február 19-i 314/2004/EK tanácsi rendeletre (1) és különösen annak 11. cikke b) pontjára,
   mivel:

               (1)

               A 314/2004/EK rendelet III. melléklete felsorolja azon személyeket és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               A 2011/101/KKBP tanácsi határozat (2) meghatározza azokat a természetes és jogi személyeket, amelyekre az említett határozat 5. cikke szerinti korlátozások alkalmazandók, végrehajtását az uniós szintű fellépés tekintetében a 314/2004/EK rendelet biztosítja.

               (3)

               2015. október 26-án a Tanács úgy határozott, hogy a korlátozások által érintett személyek közül egy elhunyt személy nevét törli. A 314/2004/EK rendelet III. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 314/2004/EK rendelet III. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 26-án.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 55., 2004.2.24., 1. o.

      (2)  A Tanács 2011. február 15-i 2011/101/KKBP határozata a Zimbabwéval szembeni korlátozó intézkedésekről (HL L 42., 2011.2.16., 6. o.).

      MELLÉKLET
      A 314/2004/EK rendelet III. mellékletében az „I. Személyek” szakaszból az alábbi természetes személy kerül törlésre:
      I.   Személyek

         „Amos Bernard MIDZI (Mugenva). Születési ideje: 1952.7.4. Egyéb információ: a) volt bányaügyi és bányafejlesztési miniszter; b) volt energia- és áramfejlesztési miniszter; c) a ZANU–PF párt hararei elnöke; d) a kormány volt tagja, kapcsolatban áll a ZANU–PF-hez tartozó kormányfrakcióval; e) a ZANU–PF támogatóiból és katonákból álló konvojt szervezett, amely 2008 júniusában embereket bántalmazott és lakóházakat dúlt fel; f) kapcsolatba hozható az epworthi erőszakkal, 2008-ban és 2011-ben támogatást nyújtott a milícia bázisainak.”